ประกาศคณะกรรมการกํากับหลักทรัพย์และตลาดหลักทรัพย์ที่ กน. 14/2542เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม(ฉบับที่ 2) อาศัยอํานาจตามความในมาตรา 14 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้เพิ่มความต่อไปนี้เป็นข้อ 5/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ดังต่อไปนี้ "ข้อ 5/1 การขออนุมัติจัดตั้งและจัดการกองทุนรวม ให้บริษัทจัดการยื่นคําขอเป็นหนังสือพร้อมทั้งเอกสารหลักฐานประกอบคําขอดังต่อไปนี้(1) รายละเอียดของโครงการตามรายการที่สํานักงานประกาศกําหนดตามมาตรา 118(1)(2) ร่างข้อผูกพันระหว่างผู้ถือหน่วยลงทุนกับบริษัทจัดการ ซึ่งมีสาระสําคัญอย่างน้อยตามที่กําหนดในมาตรา 119(3) ร่างสัญญาแต่งตั้งผู้ดูแลผลประโยชน์(4) ร่างหนังสือชี้ชวน"ข้อ 2 ให้ยกเลิกความใน (1) ของข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการ กองทุนรวม ลงวันที่ 16 ธันวาคม พ.ศ. 2541 และให้ใช้ความต่อไปนี้แทน "(1) จัดให้มีข้อผูกพันระหว่างผู้ถือหน่วยลงทุนกับบริษัทจัดการ สัญญาแต่งตั้งผู้ดูแล ผลประโยชน์ และหนังสือชี้ชวน โดยมีสาระสําคัญไม่ต่างจากร่างข้อผูกพัน ร่างสัญญา และร่างหนังสือชี้ชวนที่ผ่านการพิจารณาจากสํานักงาน" ข้อ 3 ให้เพิ่มความต่อไปนี้เป็นข้อ 7/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ดังต่อไปนี้ "ข้อ 7/1 ในระหว่างระยะเวลาการเสนอขายหน่วยลงทุนของกองทุนปิดต่อประชาชนหรือในระหว่างระยะเวลาการเสนอขายหน่วยลงทุนของกองทุนเปิดต่อประชาชนครั้งแรก บริษัทจัดการอาจเสนอขายหน่วยลงทุนเกินจํานวนเงินทุนของโครงการได้ไม่เกินร้อยละสิบห้าของจํานวนเงินทุนของโครงการ หากบริษัทจัดการแสดงความประสงค์ดังกล่าวไว้อย่างชัดเจนในโครงการ" ข้อ 4 ให้ยกเลิกความในข้อ 23 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 และให้ใช้ความต่อไปนี้แทน "ข้อ 23 การลงทุนในหรือมีไว้ซึ่งหลักทรัพย์หรือทรัพย์สินอื่นหรือการหาดอกผลโดยวิธีอื่นเพื่อเป็นทรัพย์สินของกองทุนรวมต้องเป็นไปตามอัตราส่วนและข้อกําหนดที่สํานักงานประกาศกําหนด เว้นแต่สํานักงานกําหนดให้บริษัทจัดการปฏิบัติเป็นประการอื่นในกรณีดังต่อไปนี้(1) ในกรณีที่บริษัทจัดการขอจัดตั้งกองทุนรวมที่ประสงค์จะไม่ดํารงอัตราส่วนตามประกาศสํานักงานในวรรคหนึ่ง โดยระบุความประสงค์ดังกล่าวไว้อย่างชัดเจนในโครงการที่ยื่นขอต่อสํานักงานและในหนังสือชี้ชวนของกองทุนรวม รวมทั้งมีคําเตือนเป็นพิเศษเกี่ยวกับความเสี่ยงของกองทุนรวมดังกล่าวในหนังสือชี้ชวนด้วย ทั้งนี้ โดยได้รับความเห็นชอบจากสํานักงาน(2) ในกรณีที่บริษัทจัดการดําเนินการแก้ไขเพิ่มเติมโครงการให้เป็นกองทุนรวมที่ประสงค์จะไม่ดํารงอัตราส่วนตามประกาศสํานักงานในวรรคหนึ่ง ตามมติโดยเสียงข้างมากของผู้ถือหน่วยลงทุนซึ่งคิดตามจํานวนหน่วยลงทุนรวมกันเกินกึ่งหนึ่งของจํานวนหน่วยลงทุนที่จําหน่ายได้แล้วทั้งหมดของโครงการนั้น โดยได้แจ้งให้ผู้ถือหน่วยลงทุนทราบถึงความเสี่ยงของการไม่ดํารงอัตราส่วนการลงทุนดังกล่าวก่อนการลงมติในเรื่องดังกล่าวแล้ว" ข้อ 5 ให้ยกเลิกความในข้อ 26 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 และให้ใช้ความต่อไปนี้แทน "ข้อ 26 การใช้ตัวเลขทศนิยมของมูลค่าทรัพย์สินสุทธิ มูลค่าหน่วยลงทุน ราคาขายและราคารับซื้อคืนหน่วยลงทุน หรือจํานวนหน่วยลงทุนของกองทุนรวม ให้บริษัทจัดการดําเนินการดังต่อไปนี้(1) กรณีกองทุนปิด(ก) คํานวณและประกาศมูลค่าทรัพย์สินสุทธิเป็นตัวเลขทศนิยมอย่างน้อยสองตําแหน่ง โดยใช้วิธีการปัดทศนิยมตามหลักสากล(ข) คํานวณมูลค่าหน่วยลงทุนเป็นตัวเลขทศนิยมอย่างน้อยห้าตําแหน่ง และประกาศมูลค่าหน่วยลงทุนเป็นตัวเลขทศนิยมสี่ตําแหน่ง โดยตัดทศนิยมตําแหน่งที่ห้าทิ้ง(2) กรณีกองทุนเปิด(ก) คํานวณและประกาศมูลค่าทรัพย์สินสุทธิเป็นตัวเลขทศนิยมอย่างน้อยสองตําแหน่ง โดยใช้วิธีการปัดทศนิยมตามหลักสากล(ข) คํานวณมูลค่าหน่วยลงทุนเป็นตัวเลขทศนิยมอย่างน้อยห้าตําแหน่ง และประกาศมูลค่าหน่วยลงทุนเป็นตัวเลขทศนิยมสี่ตําแหน่ง โดยตัดทศนิยมตําแหน่งที่ห้าทิ้ง สําหรับมูลค่าหน่วยลงทุนที่ใช้เพื่อการคํานวณราคาขายหน่วยลงทุน ให้ปัดทศนิยมตําแหน่งที่สี่ขึ้น ส่วนมูลค่าหน่วยลงทุนที่ใช้เพื่อการคํานวณราคารับซื้อคืนหน่วยลงทุน ให้ตัดทศนิยมตําแหน่งที่ห้าทิ้ง(ค) คํานวณและประกาศราคาขายหน่วยลงทุนและราคารับซื้อคืนหน่วยลงทุนเป็นตัวเลขทศนิยมอย่างน้อยสี่ตําแหน่ง โดยการคํานวณราคาขายหน่วยลงทุน ให้ปัดทศนิยมตําแหน่งที่สี่ขึ้น ส่วนการคํานวณราคารับซื้อคืนหน่วยลงทุน ให้ตัดทศนิยมตําแหน่งที่ห้าทิ้ง (ง) คํานวณจํานวนหน่วยลงทุนเป็นตัวเลขทศนิยมอย่างน้อยห้าตําแหน่ง แต่ให้ใช้ผลลัพธ์เป็นตัวเลขทศนิยมเพียงสี่ตําแหน่ง โดยตัดทศนิยมตําแหน่งที่ห้าทิ้ง ในกรณีที่มีผลประโยชน์เกิดขึ้นจากการคํานวณตามวรรคหนึ่ง ให้บริษัทจัดการนําผลประโยชน์นั้นรวมเข้าเป็นทรัพย์สินของกองทุนรวม" ข้อ 6 ให้ยกเลิกความในข้อ 33 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 และให้ใช้ความต่อไปนี้แทน "ข้อ 33 ให้บริษัทจัดการจัดทํางบการเงินของกองทุนรวม ให้เป็นไปตามมาตรฐานการบัญชีสําหรับกิจการที่มีธุรกิจเฉพาะด้านการลงทุน และตามหลักเกณฑ์และวิธีการที่สํานักงานประกาศกําหนด ในระหว่างที่ยังไม่มีมาตรฐานการบัญชีสําหรับกิจการที่มีธุรกิจเฉพาะด้านการลงทุน ให้บริษัทจัดการจัดทํางบการเงินของกองทุนรวม โดยบันทึกบัญชีเงินลงทุนของกองทุนรวมตามหลักเกณฑ์และวิธีการที่สมาคมประกาศกําหนดด้วยความเห็นชอบของสํานักงาน" ข้อ 7 ให้ยกเลิกความในข้อ 47 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 และให้ใช้ความต่อไปนี้แทน "ข้อ 47 เมื่อจะมีการเลิกกองทุนรวมใดเพราะเหตุครบกําหนดอายุของโครงการ หรือเพราะเหตุอื่นที่ทราบกําหนดการเลิกกองทุนรวมล่วงหน้า ให้บริษัทจัดการดําเนินการเกี่ยวกับกองทุนรวมนั้น ดังต่อไปนี้(1) กรณีกองทุนปิด(ก) แจ้งเป็นหนังสือให้ผู้ดูแลผลประโยชน์และสํานักงานทราบ และแจ้งให้ตลาดหลักทรัพย์หรือศูนย์ซื้อขายหลักทรัพย์ทราบในกรณีที่หน่วยลงทุนของกองทุนรวมนั้นเป็นหลักทรัพย์จดทะเบียนในตลาดหลักทรัพย์ หรือหลักทรัพย์ที่ซื้อขายในศูนย์ซื้อขายหลักทรัพย์ ทั้งนี้ ก่อนวันเลิกกองทุนรวมเป็นเวลาไม่น้อยกว่าห้าวันทําการ และ(ข) ประกาศในหนังสือพิมพ์รายวันแห่งท้องถิ่นอย่างน้อยหนึ่งฉบับก่อนวันเลิกกองทุนรวมเป็นเวลาไม่น้อยกว่าห้าวันทําการ (2) กรณีกองทุนเปิด(ก) แจ้งเป็นหนังสือให้ผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุนทราบ โดยทางไปรษณีย์ลงทะเบียนก่อนวันเลิกกองทุนรวมเป็นเวลาไม่น้อยกว่าห้าวันทําการ และ(ข) ดําเนินการตาม (1) (ก) และกระทําการด้วยวิธีอื่นใด เพื่อให้ประชาชนรับทราบข้อมูลในเรื่องดังกล่าวก่อนวันเลิกกองทุนรวมเป็นเวลาไม่น้อยกว่าห้าวันทําการ เช่น ประกาศในหนังสือพิมพ์รายวันแห่งท้องถิ่น เป็นต้น(3) จําหน่ายทรัพย์สินของกองทุนรวมเพื่อรวบรวมเป็นเงินสด เงินฝากประเภทกระแสรายวัน เงินฝากประเภทออมทรัพย์ และตั๋วสัญญาใช้เงินที่มีกําหนดระยะเวลาใช้เงินคืนเมื่อทวงถาม ให้เสร็จสิ้นก่อนวันเลิกกองทุนรวม" ข้อ 8 ให้ยกเลิกความในข้อ 52 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 และให้ใช้ความต่อไปนี้แทน "ข้อ 52 ในกรณีที่มีเหตุจําเป็นและสมควร สํานักงานอาจพิจารณาผ่อนผันหรือสั่งการให้บริษัทจัดการปฏิบัติตามข้อ 6 ข้อ 8 ข้อ 9 ข้อ 10 วรรคสอง ข้อ 24 วรรคสี่ ข้อ 29(2) ข้อ 35 ข้อ 36 ข้อ 39 วรรคสอง (1) ข้อ 44 วรรคสาม ข้อ 46(3) (ง) ข้อ 47 และข้อ 49 วรรคสอง เป็นประการอื่นได้ ในกรณีที่จะมีการเลิกกองทุนรวมใดเพราะเหตุครบกําหนดอายุของโครงการก่อนหรือในวันที่ 31 ธันวาคม พ.ศ. 2542 ให้บริษัทจัดการได้รับการผ่อนผันการปฏิบัติตามข้อ 6 ข้อ 10 ข้อ 23 ข้อ 35 ข้อ 36 ข้อ 37 และข้อ 45 ทั้งนี้ ตั้งแต่วันที่ 1 มกราคม พ.ศ. 2542 เป็นต้นไป" ข้อ 9 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศ ณ วันที่ 21 มิถุนายน พ.ศ. 2542 (นายธารินทร์ นิมมานเหมินท์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์